**Príloha č. 1**

**Starostlivosť o zovňajšok žiaka a úprava vzhľadu žiaka**

Žiak musí byť v škole a na všetkých školských i mimoškolských podujatiach vhodne, čisto oblečený a upravený (viď. §20 ods.1 Vyhlášky MŠ SR č.320/2008 o základnej škole v aktuálnom znení 437/2020, platnej od 18. decembra 2020).

* Pred vyučovaním sa žiak prezúva a necháva si obuv a vrchný odev v lavičke a na vešiaku.
* Na vyučovanie prichádza žiak vhodne (adekvátne), čisto a bez výstredností oblečený a upravený.
* Odporúčaná a v škole vyžadovaná norma vhodného obliekania z etického a zdravotného hľadiska je stanovená tak, že oblečenie nesmie byť priehľadné/priesvitné, musí zakrývať celý trup (brucho nesmie byť odhalené), bez veľkých výstrihov na hrudi či chrbte (odhaľujúcich spodnú bielizeň).
* Žiakovi sa neodporúča nosiť dennodenne tepláky zo zdravotných a estetických dôvodov.
* V budove školy žiaci na hlavách nemajú čiapky ani iné pokrývky hlavy a nenosia na tvári slnečné okuliare.
* Výstrednosti sú zakázané. Za výstrednosť sa považuje napr. piercing na viditeľnom mieste, výrazné líčenie, umelé mihalnice, dlhé nechty. Úprava tváre líčením pre žiakov ZŠ zo zdravotného hľadiska nie je vhodná. Miera tolerancie je stanovená na aplikáciu jemného, málo výrazného make-upu, ktorý sa používa na úpravu aknóznej pleti, bezfarebný, málo výrazný lesk na pery.
* Zakazuje sa do školy nosiť na oblečení alebo školských potrebách označenia potláčajúce a odsudzujúce isté skupiny ľudí, výrazy provokujúce násilie a nenávisť, sexuálne narážky, symboly propagujúce fašizmus, rasizmus, drogy, či už v nápisoch alebo obrázkoch.
* Žiak dbá na dodržiavanie osobnej hygieny, čistotu nechtov a vlasov. Dĺžka vlasov nesmie obmedzovať funkciu zmyslových orgánov (hlavne očí).
* Na PVC, THD a VYV má žiak vhodný pracovný odev podľa pokynov vyučujúceho.
* Na hodinách TSV používa cvičebný úbor podľa pokynov vyučujúceho; nie je dovolené cvičiť v oblečení, ktoré má žiak na sebe počas vyučovania.
* Bufky a šatky nie sú povolené ako náhrada za rúško, či respirátor.
* V prípade, že žiak poruší niektoré z ustanovení, nebude pripustený na vyučovanie a rodič bude upovedomený o tom, že si ho má prísť prevziať.